Scottie Pippen
<s>Scottie Maurice Pippen (Hamburg, AR, 25. rujna 1965.) umirovljeni je američki profesionalni košarkaš.</s><s>U svojoj NBA karijeri igrao je za Chicago Bullse, Houston Rocketse i Portland Trail Blazerse.</s><s>Izabran je u 1. krugu (5. ukupno) NBA drafta 1987. godine.</s><s>Vrhunac karijere doživio je u Bullsima zajedno s Jordanom.</s><s>Proglašen je jednim od 50 najboljih igrača u povijesti NBA lige.</s><s>Izabran je u Kuću slavnih 2010. godine.</s><s>Pippen je i dvostruki olimpijski pobjednik, osvojivši zlato s "Dream Teamom" 1992. godine te ponovo 1996. godine na domaćem terenu.</s>

<s>Chicago Bulls</s>

<s>Prva tri NBA prstena (1991–1993)</s>

<s>U svojoj početničkoj (rookie) sezoni, Pippen je pomogao Jordanu da ostvare doigravanje, prvo nakon više od desetljeća.</s><s>U sezoni 1989./90. izabran je na All-Star te je pomogao Bullsima da ostvare doigravanje i konferencijsko finale, gdje su ih u seriji 4:3 pobijedili Detroit Pistonsi.</s><s>U sezoni 1990./91., Pippen je bio glavni obrambeni, ali i napadački igrač u igračkom trojcu Phila Jacksona.</s><s>U sljedeće tri sezone, Pippen je uz Jordana osvojio tri naslova NBA prvaka.</s>

<s>Pippen bez Jordana</s>

<s>U sezoni 1993./94., nakon odlaska Jordana u mirovinu, Pippen se oslobodio i te sezone osvojio nagradu za najkorisnijeg igrača utakmice na All-Star vikendu.</s><s>Prosječno je bilježio 22 poena, 8.7 skokova, 5.6 asistencija i 2.9 ukradenih lopti po utakmici.</s><s>Pippen je Bullse predvodio u poenima i asistencijama te NBA ligu u ukradenim loptama.</s><s>Te iste sezone izabran je u All-NBA prvu petorku i završio je treći u glasovanju za najkorisnijeg igrača lige.</s><s>Bullsi su sezonu završili sa 55 pobjeda, samo dvije manje nego prethodne sezone.</s><s>Te je sezone napravio incident u polufinalu doigravanja, u utakmici protiv Knicksa, kada se uvrijedio što je trener Phil Jackson odabrao Kukoča da uputi šut prema košu 1.8 sekundi prije kraja te je bijesno sjeo na klupu i odbio ući u igru.</s><s>Kukoč je zabio sa zvukom sirene, ali Bullsi nisu puno slavili, dok je trener Jackson bijesno napustio teren.</s><s>Bullsi su ispali u sedmoj utakmici.</s><s>U sezoni 1994./95., Jordan se vratio, a Pippen je predvodio Bullse u poenima, asistencijama, skokovima, ukradenim loptama i blokadama, te je jedan od četvorice igrača u NBA povijesti kojima je to uspjelo.</s>

<s>Druga tri NBA prstena (1996–1998)</s>

<s>U sezoni 1995./96., nakon povratka Jordana i dovođenja Dennisa Rodmana, Bullsi su ostvarili najbolji omjer pobjeda i poraza u NBA povijesti do tada (72:10).</s><s>U finalu su pobijedili Sonicse.</s><s>Sljedeće dvije sezone također su osvojili dva naslova i kompletirali seriju od šest naslova prvaka u osam godina.</s>

<s>Kasnija karijera</s>

<s>Nakon završetka sezone, Pippen je poslan  Houston Rocketse.</s><s>U Rocketsima je odigrao samo jednu sezonu zbog slabe kemije u momčadi, pogotovo s Charlesom Barkleyjem.</s><s>Nakon završetka sezone, poslan je Blazerse, gdje je odigrao četiri sezone.</s><s>Pomogao im je da dođu do konferencijskog finala, ali su izgubili od kasnijih prvaka, Los Angeles Lakersa.</s><s>Nakon završetka sezone 2002./03., vratio se u Chicago, ali je odigrao samo 23 utakmice zbog problema sa ozljedama.</s><s>Umirovio se 2004. godine, ali je tokom 2008. kratko igrao u Finskoj i Švedskoj.</s>

<s>Rekordi u NBA</s>

<s>Rekordan broj asistencija za krilo (6.135)
Rekordan broj ukradenih lopti za krilo (2.307)
Rekordan broj ukradenih lopti u doigravanju (395)
Najviše trica u utakmici NBA finala (7, dijeli sa Kennyem Smithom i Rayom Allenom)</s>

<s>Reference</s>

<s>Vanjske veze</s>

<s>NBA.com: Scottie Pippen Summary</s>

<s>Američki košarkaši
Košarkaši Chicago Bullsa
Košarkaši Houston Rocketsa
Košarkaši Portland Trail Blazersa
Niska krila
NBA prvaci (igrači)
Američki olimpijci
Košarkaši na Olimpijskim igrama 1992.</s><s>Košarkaši na Olimpijskim igrama 1996.</s><s>Olimpijski pobjednici u košarci (igrači)
Članovi Košarkaške kuće slavnih Naismith Memorial
Američki sportski komentatori
Američki filmski glumci
Američki televizijski glumci</s>

